CELEX: 62009CA0516
Language: sk
Date: 2011-03-10 00:00:00
Title: Vec C-516/09: Rozsudok Súdneho dvora (ôsma komora) z  10. marca 2011 (návrh na začatie prejudiciálneho konania, ktorý podal Oberster Gerichtshof — Rakúsko) — Tanja Borger/Tiroler Gebietskrankenkasse [Sociálne zabezpečenie pracovníkov — Nariadenie (EHS) č. 1408/71 — Osobná pôsobnosť — Výklad pojmu „zamestnanec“ — Dávky na nezaopatrené dieťa — Predĺženie neplateného voľna]

7.5.2011   
            
            
               SK
            
            
               Úradný vestník Európskej únie
            
            
               C 139/7
            
         Rozsudok Súdneho dvora (ôsma komora) z 10. marca 2011 (návrh na začatie prejudiciálneho konania, ktorý podal Oberster Gerichtshof — Rakúsko) — Tanja Borger/Tiroler Gebietskrankenkasse
   (Vec C-516/09) (1)
   
   (Sociálne zabezpečenie pracovníkov - Nariadenie (EHS) č. 1408/71 - Osobná pôsobnosť - Výklad pojmu „zamestnanec“ - Dávky na nezaopatrené dieťa - Predĺženie neplateného voľna)
   2011/C 139/11
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Oberster Gerichtshof
   
      Účastníci konania pred vnútroštátnym súdom
   
   
      Žalobkyňa: Tanja Borger
   
      Žalovaný: Tiroler Gebietskrankenkasse
   
      Predmet veci
   
   Návrh na začatie prejudiciálneho konania — Oberster Gerichtshof — Výklad článku 1 písm. a) nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva (Ú. v. ES L 149, s. 2; Mim. vyd. 05/001, s. 35) — Prídavky na starostlivosť o dieťa — Osobná pôsobnosť — Výklad pojmu „zamestnanec“ — Osoba s bydliskom vo Švajčiarsku, ktorá sa so svojim zamestnávateľom usadeným v členskom štáte dohodla na pracovnom voľne z dôvodu narodenia dieťaťa („Karenz“), ktoré prekročilo dvojročnú dobu upravenú zákonom tohto členského štátu
   
      Výrok rozsudku
   
   Postavenie „zamestnanca“ v zmysle článku 1 písm. a) nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva, v znení zmenenom, doplnenom a aktualizovanom nariadením Rady (ES) č. 118/97 z 2. decembra 1996, zmeneným a doplneným nariadením Rady (ES) č. 1606/98 z 29. júna 1998, sa musí priznať osobe nachádzajúcej sa v postavení žalobkyne v konaní vo veci samej počas predĺženia neplateného voľna, ktoré si zobrala po narodení svojho dieťaťa, o šesť mesiacov, pod podmienkou, že počas tohto obdobia je táto osoba poistená, hoci len pre prípad jedného rizika, z titulu povinného alebo dobrovoľného poistenia vo všeobecnom alebo osobitnom systéme sociálneho zabezpečenia uvedenom v článku 1 písm. a) tohto nariadenia. Vnútroštátnemu súdu prislúcha, aby posúdil, či bola táto podmienka splnená v spore, o ktorom rozhoduje.
   
      (1)  Ú. v. EÚ C 63, 13.3.2010.